## 12. évfolyam

Óraszám: 30 óra.

A témakörök áttekintő táblázata:

|  |  |
| --- | --- |
| ***Témakör neve*** | ***Óraszám*** |
| 1. Nyelvtörténet- a nyelv változása, a nyelvrokonság kérdései, nyelvemlékek | 10 |
| 2. A nyelv rétegződése, nyelvjárások, nyelvi tervezés, nyelvi norma | 8 |
| 3. Felkészülés az érettségire, rendszerező ismétlés | 12 |
| *Összes óraszám:* | *30* |

*1. Nyelvtörténet- a nyelv változása, a nyelvrokonság kérdései, nyelvemlékek*

Óraszám: 10 óra

Tanulási eredmények

A témakör tanulása hozzájárul ahhoz, hogy a tanuló a nevelési-oktatási szakasz végére:

* ismerje a 19. század nyelvtörténeti elméleteit, származási modelljeit
* kiigazodjon a nyelvhasonlítás korszerű formái között
* belássa a nyelvi változások szerepét a Neumann-galaxisban

A témakör tanulása eredményeként a tanuló:

* érti a magyar nyelv rokonságának hipotéziseit
* ismeri a magyar nyelvtörténet korszakait
* megérti a szókészlet változásait a magyar nyelv történetében
* érzékeli a mindennapokban a beszéd, a nyelv, mint változó rendszer működését

Fejlesztési feladatok és ismeretek

* A szinkrón és diakrón nyelvszemlélet fejlesztése
* A magyar nyelv rokonságának megismerése
* Az összehasonlító nyelvszemlélet fejlesztése: nyelvünk helye a világban
* Az interdiszciplináris tudatosság fejlesztése a nyelvtörténeti, irodalom- és művelődéstörténeti párhuzamosságok és összefüggések felfedeztetésével
* Változás és állandóság nyelvi egyensúlyának megértése
* Nyelvrokonság és nyelvcsaládok vizsgálata
* A nyelvrokonság bizonyítékainak tudományos módszereinek tisztázása
* A magyar nyelv eredetének, az erről szóló tudományos hipotéziseknek megismerése
* A szókincs jelentésváltozásának főbb típusai, tendenciái
* A nyelvtörténeti kutatások forrásainak vizsgálata: kézírásos és nyomtatott nyelvemlékek
* A magyar nyelv történetének főbb korszakai, és néhány fontos nyelvemlékünk (A tihanyi apátság alapítólevele, Halotti beszéd, Ómagyar Mária-siralom
* A nyelvújításnak, illetve hatásának tanulmányozása

Fogalmak: nyelvrokonság, nyelvcsalád; uráli nyelvcsalád, finnugor rokonság; ősmagyar, ómagyar, középmagyar kor, újmagyar kor, újabb magyar kor; nyelvemlék; ősi szó, belső keletkezésű szó, jövevény- és idegen szó; nyelvújítás, ortológus, neológus; szinkrón és diakrón nyelvszemlélet

Javasolt tevékenységek

* A történelem legfontosabb eseményeinek felidézése, melyek kulturálisan új irányt szabtak a magyar nyelv fejlődésének
* A történelmi események nyelvtörténeti korszakokba rendezése
* Az egyes nyelvtörténeti korszakok társadalmi és nyelvi jellemzők összefüggéseinek feltárása
* A mai magyar nyelv változásainak felmutatása a hétköznapi életben
* A szókincsváltozás tendenciáinak megismerése a szépirodalomban és a köznyelvben
* A tendenciák ismeretében a nyelv jövőjének kikövetkeztetése, változási irányok felmutatása

*2. A nyelv rétegződése, nyelvjárások, nyelvi tervezés, nyelvi norma*

Óraszám: 8 óra

Tanulási eredmények

A témakör tanulása hozzájárul ahhoz, hogy a tanuló a nevelési-oktatási szakasz végére:

* felismerje az adott nyelvjárási terület és a nyelvi norma eltéréseit
* felismerje a magyar nyelv sokszínűségét, a nyelvjárások szépségét és helyét a jövő magyar kultúrájában

A témakör tanulása eredményeként a tanuló:

* megismeri a köznyelvi változatok, a csoportnyelvek és rétegnyelvek természetét
* megérti a nyelvjárások és a nyelvi norma viszonyát a nyelvi gyakorlatban
* megismeri nyelvünk helyzetét a határon túl
* következtetéseket tesz a nyelvi tervezés, nyelvpolitika, nyelvművelés legfontosabb kérdéseiben

Fejlesztési feladatok és ismeretek

* A nyelvi sokszínűség, nyelvi tolerancia tudatosítása
* A nyelvjárások nyelvhasználati sajátosságainak megismertetése
* A nyelvi tervezés elveinek és feladatainak megismertetése
* A nyelv társadalmi tagozódásának vizsgálata

Fogalmak: nyelvi tervezés, nyelvpolitika, nyelvművelés, nyelvtörvény, nyelvi norma; nyelvváltozatok; vízszintes és függőleges tagolódás; nyelvjárások, regionális köznyelv, tájszó; csoportnyelv, szaknyelv, hobbinyelv, rétegnyelv; szleng, argó; kettősnyelvűség, kétnyelvűség, kevert nyelvűség; nemzetiségi nyelvek

Javasolt tevékenységek

* Az élő magyar nyelvjárások megismerése videóanyagok segítségével
* Nyelvjárási sajátosságok felmutatása a tanulók területi nyelvhasználatában
* Egyéni nyelvhasználati sajátosságok felkutatása az osztály tanulóinak körében
* Csángó nyelvjárás és a régi magyar szövegek összevetése
* Európai Uniós rendelkezések vizsgálata a mai magyar politikában

*3. Felkészülés az érettségire, rendszerező ismétlés*

Óraszám: 12 óra

Fejlesztési feladatok és ismeretek

* A rendszerező képesség fejlesztése
* Az önálló tanulás fejlesztése: az érettségi témaköreinek és a követelményeknek megfelelő tételvázlatok összeállítása
* A tanult nyelvészeti, kommunikációs, szövegértési és szövegalkotási ismeretek rendszerezése

Javasolt tevékenységek

* Az eddig tanult fogalmak rendszerező ismétlése